Document ID: 31985R3474

Title and Content:
***** ΚΑΝΟΝΙΣΜΟΣ (ΕΟΚ) αριθ. 3474/85 ΤΗΣ ΕΠΙΤΡΟΠΗΣ της 10ης Δεκεμβρίου 1985 που τροποποιεί, λόγω της προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 3191/82 όσον αφορά τον κατάλογο των αγορών και λιμανιών εισαγωγής στον τομέα των προϊόντων αλιείας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως τα άρθρα 27 και 396, Εκτιμώντας: ότι σύμφωνα με το άρθρο 27 της πράξης προσχώρησης, σε συνδυασμό με το παράρτημα ΙΙ τμήμα ΙΧ αριθ. 3, ο κατάλογος των αντιπροσωπευτικών αγορών και λιμανιών εισαγωγής, ο οποίος θεσπίστηκε με τον κανονισμό (ΕΟΚ) αριθ. 3191/82 της Επιτροπής της 29ης Νοεμβρίου 1982 περί θεσπίσεως λεπτομερών κανόνων για την εφαρμογή του συστήματος τιμών αναγωγής στον τομέα των αλιευτικών προϊόντων (1), πρέπει να συμπληρωθεί με την προσθήκη των αγορών και λιμανιών εισαγωγής της Ισπανίας και της Πορτογαλίας· ότι, δυνάμει του άρθρου 2 παράγραφος 3 της συνθήκης προσχώρησης, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που αναφέρονται στα άρθρα 27 και 396 της πράξης· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΟΚ) αριθ. 3191/82 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Μαρτίου 1986, με την επιφύλαξη της ενάρξεως της ισχύος της συνθήκης προσχώρησης της Ισπανίας και της Πορτογαλίας. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Δεκεμβρίου 1985.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
2632
614
5913
1372

EuroVoc IDs (Expanded): 5283
2632
614
5913
1372

Dataset Source: meu

Split: train